Ebbe Kalnæs (CD), 1999-03-03:
De udsagn, der tidligere har været om, at det var rart at få samlet tingene i én lov, er vi enige i, og CD er selvfølgelig også helt enig i, at det er ganske vigtigt, at vi er varsomme på området, og at vi passer utrolig godt på, hvordan vi behandler jorden og alle de problemer, der kan opstå.
Vi er også meget enige i, at den kortlægning, man længe har arbejdet med, skal fremskyndes.
Det er vigtigt, fordi kortlægningen jo netop sikrer, at mennesker ikke kommer ud for situationer, som er den rene katastrofe, som vi jo har en række eksempler på.
Det spørgsmål ligger os meget på sinde.
De store forureninger a la Proms er helt særlige sager, som har en lang, uhyggelig historie.
Her må vi sige, at banditter på det felt - nogle, som på den ene eller anden måde bevidst udviser ligegyldighed og ansvarsløshed ud over alle bredder - holder vi ikke hånden over ét sekund.
Jeg vil samtidig sige, at nogle af de bekymringer, som Venstres og De Konservatives ordførere har været inde på, kan vi godt tilslutte os.
Dermed være ikke sagt, at vi har lagt os fast på, at vi ikke vil støtte forslaget, men vi er indstillet på, at vi skal vende det meget i det udvalgsarbejde, der ligger foran os, så vi er sikre på, at vi ikke laver noget, som er helt forkert.
Så vil jeg også gerne sige, at prioritering er selvfølgelig et af de ord, som vi er nødt til at have med.
Det er overordentlig vigtigt, fordi vi ved, at det kompleks af love, der ligger foran os, men også de problemer, der ligger foran os, er meget store, og det er uhyggeligt dyrt.
Der er meget, meget store penge i det her.
Vi ved godt, at det er meget vigtigt, at vi passer på og tager hensyn til folk med en forurenet grund, som på en eller anden måde har været uheldige, ville nogle sige, andre ville måske sige heldige, at få den registreret og få markeret i grundens papir på dommerkontoret, at den er ubrugelig og usælgelig og uomsættelig.
Det, vi skal huske, er, at alt ikke er lige giftigt.
Med hensyn til de historier, vi har haft om nye daginstitutioner på jord, der var forurenet osv., kan jeg godt forstå, at folk er hovedrystende over for, hvordan det kan foregå.
Men som sagt, prioritering på området bliver vigtigt
Og som sagt er den her prioritering en af de ting, vi vil lægge meget vægt på, når vi skal lave de her regler, og at der altså er den fleksibilitet, som jeg taler om i andre sammenhænge.
Det, der også er vigtigt, er, at vi over for dem, der skal udøve de her ting til daglig, taler om fleksibilitet. Jeg har personlig eksempler på folk, som har en større grund,
Dér må man altså i sine prøver være så varsom, så vi ikke dér, hvor det er muligt, forsvarligt at lave en opdeling, en måde at udmatrikulere på, bringer mennesker i en situation, hvor f.eks. deres bolig, der ligger i den anden ende, bliver så fastlåst, at de hverken kan låne, sælge eller komme derfra eller komme i ældrebolig, eller hvad de nu skal.
Så mange hensyn skal der tages i det her, og vi skal gøre det med en vis fornuft.
Ellers vil vi helt sikkert sige, at det er vigtigt.
Vi vil gå meget positivt ind i det udvalgsarbejde, der kommer, men det er som sagt noget, der skal vendes mange gange. Muligheder for forsikringsordninger eller andre ordninger, der gør, at folk ikke kommer ud i katastrofe, vil vi forsøge at arbejde sammen med andre om og sørge for, at vi når så langt som muligt på det område, fordi der er mange katastrofale historier i denne sammenhæng.